PLANB ผนึกพันธมิตร ส่งมอบ “ถุงยิ้มได้” กว่า 30,000 ถุง
PLANB ผนึกพันธมิตร ส่งมอบ "ถุงยิ้มได้" กว่า 30,000 ถุง ตามแหล่งชุมชนต่างๆ ทั่วกรุงเทพมหานคร
22 มิ.ย. 2563

บริษัท แพลน บี มีเดีย จำกัด (มหาชน) หรือ PLANB ร่วมมือกับพันธมิตร และอาสาสมัคร ส่งมอบสิ่งของที่จำเป็นให้แก่พี่น้องผู้ประสบภัยในชุมชนในที่ได้รับความเดือดร้อน โดยมีความตั้งใจที่จะส่งมอบถุงยิ้มได้ ให้ครบ 30,000 ถุง ตามแหล่งชุมชนต่างๆ ทั่วกรุงเทพมหานคร เพื่อเป็นกำลังใจเล็กๆ ในการช่วยเหลือและให้กำลังใจให้คนไทยสามารถฝ่าฟันวิกฤตโควิด-19 ครั้งนี้ไปให้ได้
สำหรับสิ่งของภายในถุงยิ้มได้ ประกอบไปด้วยสิ่งของที่จำเป็น สำหรับดำรงชีวิตประจำวัน ได้แก่ ข้าวสาร 2 กิโลกรัม ปลากระป๋อง บะหมี่กึ่งสำเร็จรูป น้ำเปล่าและเครื่องดื่มต่างๆ กาแฟสำเร็จรูป น้ำเต้าหู้ และเจลล้างมือ โดยมีอาสาสมัครพนักงานแพลนบี ในการร่วมมือร่วมใจบรรจุสิ่งของลงถุงยิ้มได้ทั้งหมดเพื่อส่งมอบให้กับพี่น้องในชุมชน